[{"text_idx": "#000000", "text": "Saida Mak Mahein nia Kna\u2019ar"}, {"text_idx": "#000001", "text": "Asidenti Trafiku no Nia Kauza"}, {"text_idx": "#000003", "text": "Liu husi Mahein Nia Lian Nu\u0301 77 (Relatoriu kompletu versaun tetun,pdf) (English Version.pdf) halo analiza kona-ba\u0301 Kapital Dili sei sai sidade ida iha parte Asia/ASEAN ho nia dezen\u0303u ne\u2019ebe\u0301 profesional, furak ho asesu livre, no panorama ne\u2019ebe\u0301 atraktivu, ho infra-estrutu\u00acra ne\u2019ebe\u0301 kondisionadu; Governu prezisa fortifika lei no regulamentus atu atua hahalok iha prosesu ekonomia rai laran, hanesan fa\u2019an sasan iha estrada ibun, halo uma no barakas iha estrada ninin inklui kontrola fluxu tranzitu iha kapital Dili. Liu husi PEDN 2011-2030 Governu fo ona prioridade atu implementa programa rodoviaria iha tempu naruk atu oinsa halo manutensaun no konstrui infra-estrutura liu husi planu urbana."}, {"text_idx": "#000004", "text": "Realidade hatudu estrada protokolu kontinua aat hodi impata movimentu trafiku, inklui prosesu hadia drainajen no trotoar kontinua sai preokupasaun tanba engrafamentu mosu iha fatin-fatin iha loja oin, inklui aparelu sinais tranzitu kontinua aat maski hadia ona dala barak. Tuir estatistika Organizasaun Sau\u0301de Mundial kona-ba\u0301 nu\u0301meru mortalidade husi asidente trafiku, Timor-Leste okupa segundu lugar iha rejiaun Asia hafoin Tailandia ida ne\u2019e akontese tanba ema barak mak laiha kuin\u0303esementu ba Lei Kodigu Estrada."}, {"text_idx": "#000006", "text": "Realidade ne\u2019ebe\u0301 iha hatudu asidente kada tinan sempre amenta tanba populasaun liu-liu kondutor no motorista sira falta konsensia no barak maka seidauk kompremde lei kodigu konduta. Alende ida ne\u2019e iha mos fator seluk hanesan aparellu sinais tranzitu ne\u2019ebe\u0301 la funsiona diak hodi fo impaktu ba movimentu transporte iha kapital laran, no ikus mai hodi hamosu asidenti trafiku hodi rezulta ema balu kanek no balu mate."}, {"text_idx": "#000007", "text": "Papel Polisia Tranzitu mak halo monitorizasaun no jestaun ba reforsa lei siguransa trafiku nia ba funsionamentu serbisu trafiku hodi asegura siguransa iha estrada pu\u0301bliku. Atu asegura serbisu polisia Tranzitu nian presiza rekursus hunus ne\u2019ebe\u0301 sufsiente inklui apoiu fasilidade no ekipamentu ba Polisia Tranzitu nune\u2019e bele serbisu ho diak no fo atendimentu ba komunidade."}, {"text_idx": "#000008", "text": "Iha mos kauza seluk hanesan postu Polisia Tranzitu iha kapital Dili ne\u2019ebe\u0301 Governu hari ho orsamentu Estadu la utiliza ho diak; postu Polisia kontinua mamuk no la utiliza husi membru Polisia tranzitu ne\u2019ebe\u0301 hala\u2019o knar hodi manda transporte pu\u0301bliku no privadu ne\u2019ebe\u0301 utiliza estrada pu\u0301bliku. No dala ruma postu Polisia tranzitu sai fatin deskansa ba komunidade sira hodi hamahon aan husi loro manas, pior liu mak joven balu utiliza postu refere hodi faan motorizada."}, {"text_idx": "#000009", "text": "Problema hirak ne\u2019ebe\u0301 mensiona iha letan sai hanesan prekopasaun iha Parlamentu Nasional (PN) tanba dalaruma Polisia tranzitu uja fali fita metru bada\u2019en no alfaiati ba sukat asidente hanesan asidente iha ne\u2019ebe\u0301 akontese iha Ermera polisia tranzitu sira halai tun sa\u2019e foti metru ida iha alfaiati nian ba sukat fali estrada, situasaun hirak ne\u2019e impede serbisu Polisia tranzitu nia atu hala\u2019o serbisu ho diak."}, {"text_idx": "#000010", "text": "Iha mos fator seluk hanesan dezenvolvimentu konstrusaun estrada iha Timor-Leste ne\u2019ebe\u0301 maka to\u2019o ohin loron seidauk rezolve ho diak no vendedor sira ne\u2019ebe\u0301 faan sasan iha estrada ibun; Situasaun ne\u2019e fo ameasa tebes ba movimentu transporte, liu-liu iha tempu udan tanba impaktu husi estrada kuak bebeik halo estrada sai kloot hodi hamosu asidenti."}, {"text_idx": "#000011", "text": "1. Rekomenda ba Sekretariu Estadu Urbanizasaun hala\u2019o ona urbanizasaun ba sidade Dili ho infra-estrutura iha kapital no Governu tenki fortifika lei hodi regula komunidade labele fa\u2019an sasan arbiru no halo barakas iha Estrada ibun."}, {"text_idx": "#000012", "text": "2. Rekomenda ba Dirasaun Nasional Transporte e Terestres (DNTT) atu toma atensaun ba sinais tranzitu sira, tanba kada tinan movimentu transporte sempre hamosu asidenti trafiku ne\u2019ebe\u0301 ho volume aas, tanba kauza husi ladun funsiona diak sinais tranzitu."}, {"text_idx": "#000013", "text": "3. Rekomenda ba Ministe\u0301riu Obras Publika (MOP) atu halo planu integradu entre ministerial antes implementa programa dezenvolvimentu ba estrada sira iha kapital Dili; hodi evita kompania sira labele monta sobu estrada sira hodi fo impaktu ba movimentu transporte pu\u0301bliku."}, {"text_idx": "#000014", "text": "Atu hatene kle\u2019an liu kona-ba\u0301 asuntu ne\u2019e bele kontaktu:"}, {"text_idx": "#000017", "text": "Leave a Reply Cancel reply"}, {"text_idx": "#000019", "text": "Save my name, email, and website in this browser for the next time I comment."}, {"text_idx": "#000024", "text": "Hosi krize 2006 to mai kazu dadaun ne\u2019e kona-ba\u0301 Mauk Maruk ho nia grupu KRM, tutan tan ho protesta foin dadaun ne\u2019e hosi eis Komandante L7 ho problema seluk iha"}, {"text_idx": "#000026", "text": "Fundasaun Mahein (FM) nia monitorizasaun ba siguransa iha rai laran partikularmente ligasaun ho atetude husi oknum Poli\u0301sia no Milita\u0301r nian. Asaun sira ho violentu uza kilat no agresaun fi\u0301ziku hasoru"}, {"text_idx": "#000028", "text": "Mapa Seitor Seguransa nian (1)"}]